Д О К У М Е Н Т А Ц И Я

ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:

*„Рехабилитация на външното водоснабдяване на с. Гара Елин Пелин и с. Нови Хан“*

Елин Пелин

2018 г.

**СЪДЪРЖАНИЕ:**

[**РАЗДЕЛ I: ПЪЛНО ОПИСАНИЕ НА ОБЕКТА НА ОБЩЕСТВЕНАТА ПОРЪЧКА 3**](#_Toc515821028)

[**1.1. ПРАВНО ОСНОВАНИЕ ЗА ОТКРИВАНЕ НА ПРОЦЕДУРАТА: 3**](#_Toc515821029)

[**1.2. МОТИВИ ЗА ИЗБОР НА ПРОЦЕДУРА ПО ВЪЗЛАГАНЕ НА ПОРЪЧКАТА 3**](#_Toc515821030)

[**РАЗДЕЛ II. ИЗИСКВАНИЯ КЪМ ИЗПЪЛНЕНИЕТО 8**](#_Toc515821031)

[**РАЗДЕЛ III. ИЗИСКВАНИЯ И ДОКАЗАТЕЛСТВА ЗА ИКОНОМИЧЕСКОТО И ФИНАНСОВОТО СЪСТОЯНИЕ И ТЕХНИЧЕСКИ И ПРОФЕСИОНАЛНИ СПОСОБНОСТИ НА УЧАСТНИЦИТЕ В ОБЩЕСТВЕНАТА ПОРЪЧКА. ИЗИСКВАНИЯ ЗА ГОДНОСТТА (ПРАВОСПОСОБНОСТТА) ЗА УПРАЖНЯВАНЕ НА ПРОФЕСИОНАЛНА ДЕЙНОСТ 10**](#_Toc515821032)

[**III.1. ИКОНОМИЧЕСКО И ФИНАНСОВО СЪСТОЯНИЕ: 10**](#_Toc515821033)

[**III.2. ТЕХНИЧЕСКИ И ПРОФЕСИОНАЛНИ СПОСОБНОСТИ. ИЗИСКВАНИЯ И ДОКАЗАТЕЛСТВА: 11**](#_Toc515821034)

[**III.3. ИЗИСКВАНИЯ ЗА ГОДНОСТТА (ПРАВОСПОСОБНОСТТА) ЗА УПРАЖНЯВАНЕ НА ПРОФЕСИОНАЛНА ДЕЙНОСТ: 14**](#_Toc515821035)

[**III.4. ИЗПОЛЗВАНЕ НА КАПАЦИТЕТА НА ТРЕТИ ЛИЦА И ПОДИЗПЪЛНИТЕЛИ. 16**](#_Toc515821036)

[**РАЗДЕЛ IV. КРИТЕРИИ ЗА ВЪЗЛАГАНЕ НА ПОРЪЧКАТА 18**](#_Toc515821037)

[**РАЗДЕЛ V. ОБСТОЯТЕЛСТВА, НАЛИЧИЕТО НА КОИТО Е ОСНОВАНИЕ ЗА ОТСТРАНЯВАНЕ НА УЧАСТНИЦИТЕ 28**](#_Toc515821038)

[**РАЗДЕЛ V1. ОБЩИ ИЗИСКВАНИЯ КЪМ УЧАСТНИЦИТЕ 29**](#_Toc515821039)

[**РАЗДЕЛ V.2. СЪДЪРЖАНИЕ НА ОФЕРТИТЕ И ИЗИСКВАНИЯ 32**](#_Toc515821040)

[**РАЗДЕЛ VI. УКАЗАНИЯ КЪМ ЗАИНТЕРЕСОВАНИТЕ ЛИЦА И УЧАСТНИЦИТЕ В ПРОЦЕДУРАТА 34**](#_Toc515821041)

[**РАЗДЕЛ VII. ГАРАНЦИИ ЗА ИЗПЪЛНЕНИЕ НА ДОГОВОРА И 35**](#_Toc515821042)

[**ОБЕЗПЕЧЕНИЯ 35**](#_Toc515821043)

[**РАЗДЕЛ VIII. ДРУГИ УКАЗАНИЯ 37**](#_Toc515821044)

# **РАЗДЕЛ I: ПЪЛНО ОПИСАНИЕ НА ОБЕКТА НА ОБЩЕСТВЕНАТА ПОРЪЧКА**

**Настоящата обществена поръчка се открива на основание чл. 73, ал.1 във връзка с чл.18, ал.1, т.1 от ЗОП – открита процедура по ЗОП.**

**1. ПРЕДМЕТ на настоящата обществена поръчка e** *„Рехабилитация на външното водоснабдяване на с. Гара Елин Пелин и с. Нови Хан“.*

1.1. ПРАВНО ОСНОВАНИЕ ЗА ОТКРИВАНЕ НА ПРОЦЕДУРАТА:

Възложител на настоящата поръчка е Кметът на община Елин Пелин. Възложителят взема решение за откриване на процедура за възлагане на обществена поръчка, с което одобрява обявлението за обществена поръчка и документацията за участие в процедурата. Процедурата се открива на основание чл. 18, ал. 1, т. 1, при условията на чл. 74 от ЗОП. За нерегламентираните в настоящите указания и документацията за участие условия по провеждането на процедурата, се прилагат разпоредбите на Закона за обществените поръчки и ППЗОП, както и приложимите национални и международни нормативни актове, съобразно с предмета на поръчката.

1.2. МОТИВИ ЗА ИЗБОР НА ПРОЦЕДУРА ПО ВЪЗЛАГАНЕ НА ПОРЪЧКАТА

Провеждането на предвидената в ЗОП открита процедура гарантира в най-голяма степен публичността на възлагане изпълнението на поръчката, респективно прозрачност при разходването на финансовите средства.

С цел да се осигури максимална публичност и да се постигнат и най-добрите за Възложителя условия, настоящата обществена поръчка се възлага именно чрез посочения вид процедура. Посредством тази процедура се цели и защитаване на обществения интерес, като се насърчи конкуренцията и се създадат равни условия и прозрачност при провеждането й.

**2.** Описание **на обществената поръчка.**

**2.1. *Част:*** *Водоснабдяване*

На база на предоставените материали и направените проучвания на терен е изяснена схемата на външното водоснабдяване на с. Гара Елин Пелин и с. Нови Хан. Двете селища имат напорно-регулиращи съоръжения – напорни резервоар (НР), разположени в близост до селищата, на кота която осигурява необходимия напор в селищните водопроводни мрежи.

Водата към НР Гара Елин Пелин се подава от помпена станция (ПС) Лесново. Преди НР Нови Хан, в близост до НР Гара Елин Пелин е предвидена помпена станция втори подем – ПС Нови Хан, пред която е разположен и черпателен резервоар (ЧР) с обем от 100 м3. НР Гара Елин Пелин е с обем от 400 м3.

В ПС Лесново е предвидена една помпена група, която подава вода към НР Гара Елин Пели и към ЧР за ПС Нови Хан. Помпите в помпената група са 3 бр. помпи тип CR 90-4 с Q=90 м3/ч, H=88 м, Р=30 kW - 2 бр. работещи помпи и 1 бр. резервна. Помпите работят успоредно и подават вода в общ тласкател с диаметър Ø250мм АЦ. От направена 72-часова проба през 2014 год. е установено общо водно количество от Q=52 л/с (Q=187,2 м3/ч) и напор Н=95 м.

Дължината на общия тласкател Ø250мм АЦ е 3754 м. След този участък от АЦ тръби е направена реконструкция с Ø250мм РЕ 100, тръби с дължина около 367 м. След което общият тласкател се разделя на два отделни водопровода. Първият, Ø200мм АЦ с дължина около 1054 м, захранва НР Гара Елин Пелин. Вторият, Ø150мм АЦ с дължина около 876 м, захранва с вода ЧР при ПС Нови Хан.

На вливните тръбни системи на ЧР при ПС Нови Хан са монтирани автоматични затварящи арматира – плувак-вентили, които затварят при напълване на ЧР. За предпазване от преливане на НР Гара Елин Пелин съществува система за проследяване на нивото в резервоара и при достигане на максималното ниво, се изключват помпените агрегати в ПС Лесново.

В ПС Лесново е предвидена и втора помпена група с 2 бр. помпи WILO MVI с Q=8-9 л/с и Н=40 м – 1 работна и 1 резервна. Тази помпена група започва с общ тласкател с диаметър Ø250мм АЦ, с дължина около 3450 м и завършва във водомерна шахта на територията на бившото промишлено предприятие „Шамот“.

На около 2560 м от ПС Лесново е изградено отклонение, което директно водоснабдява източната част на с. Гара Елин Пелин. Диаметърът на този водопровод е Ø150мм стом. и е с дължина около 1050 м.

След преминаването на тласкателя Ø250мм АЦ под ж.п. линията София-Свиленград е изграденот отклонение с диаметър Ø150мм стом. и дължина около 730 м, което водоснабдява Промишлената зона, разположена югоизточно от с. Гара Елин Пелин и завършва във водомерна шахта.

**2.2. *Част:*** *ПЪТНА*

Няма налични точни данни за конструкцията на настилката на улицата, по която минава трасето на водоснабдителната мрежа на с. Гара Елин Пелин.

По тази причина е разработен Типов профил за възстановяване на настилката, отчитайки класа и натоварването на улицата, както и наличието и вида на съществуващата настилка.

**2.2.1.**Типов профил – за възстановяване на настилката част от улична мрежа на с. Гара Елин Пелин.

Приета е конструкция на настилката, удовлетворяваща изискванията за категория на движението „средно” както следва:

**Износващ пласт от плътен асфалтобетон – 4 см**

**Долен пласт от неплътен асфалтобетон (биндер) – 6 см**

**Основен пласт от зърнести минерални материали с непрекъсната зърнометрия (трошенокаменна настилка) – 40 см**

**2.2.2.** Типов профил – за възстановяване на настилката в участъци с настилка от тротоарни плочи.

При изпълнение на сградните водопроводни отклонения ще бъдат засегнати съществуващите бетонови бордюри и тротоарна настилка. Предвижда се тяхното възстановяване след изпълнение на сградните отклонения, което включва полагане на бетонови плочи с размери 40/40/5 см на пясъчна подложка с дебелина 5 см. Когато в участъка съществуващите бетонови бордюри са развалени при изкопните работи, се полагат нови бетонови бордюри 18/35/50. Изпълнението на строителството ще се извърши съгласно приложения Типов профил към графичната част на проекта.Приложени са и детайли за възстановяване на бетонови бордюри и тротоарна настилка.

Приета е следната конструкцията на настилката в прокопаваните участъци:

**Бетонови плочи 40/40 – 5 см**

**Пясъчна подложка – 5 см**

**Основен пласт от зърнести минерални материали с непрекъсната зърнометрия (трошенокаменна настилка) – 15 см**

Преди изпълнение на изкопите за полагане на водопроводите, настилките се развалят с ширина, равна на ширината на изкопите за водопровода и сградните отклонения съгласно проекта в част „Водоснабдяване”.

След изпълнение на обратната засипка над водопроводите до ниво -50 см под съществуващата настилка се отстраняват частите от съществуващата настилка от двете страни на изкопа, които са нарушени или разхлабени при изпълнение на изкопните и укрепителните работите и обратната засипка над водопроводите. След което се изпълняват предвидените по-горе пластове на настилката с ширина равна на ширината на изкопа за водопровода плюс 50 см.

За предвидените за изпълнение видове работи е изготвена Количествена сметка. Посочените количества на СМР в количествената сметка са предварителни. Точните количества ще се определят след изпълнение на изкопните работи и определяне действителните дебелини на пластовете на съществуващата настилка на съответната улица. Когато дебелините на пластовете на настилката в обхвата на изпълнените изкопи са по-големи от предвидените в проекта, ще се възстановят по вид и с дебелини, еднакви с тези на съществуващата настилка. Асфалтобетоновите пластове се възстановяват, като задължително се изпълнява износващия пласт от плътен асфалтобетон с дебелина 4 см и разликата до пълната дебелина на съществуващите асфалтобетонови пластове се изпълнява с неплатен асфалтобетон.

Подробна информация относно техническата спецификация за проекта се намира в приложената техническа документация, неразделна част от документацията за обществена поръчка.

**2.3.** Възложителят предоставя достъп до цялата техническа документация в Профила на купувача.

**3. ПРОГНОЗНА СТОЙНОСТ** на обществената поръчка:

Общата прогноза стойност на обществената поръчка е **2 209 313,40** *(два милиона двеста и девет хиляди триста и тринадесет лева и четиридесет стотинки)***без ДДС или 2 651 176,08** *(два милиона шестстотин петдесет и един хиляди сто седемдесет и шест лева и осем стотинки)* **с ДДС.**

Настоящата обществена поръчка се обявява без осигурено финансиране. Договорът, сключен в резултат на провеждането й ще бъде „договор под условие“, съгласно разпоредбата на чл.114 от ЗОП

**Забележка:** Прогнозната стойност на поръчката е максималният финансов ресурс, с който възложителят ще разполага. В случай, че участник предложи цена за изпълнение, която е по- висока от посочената, ще бъде отстранен от участие в процедурата.

**4. Срок ЗА ИЗПЪЛНЕНИЕ:**

**Максималният срок за изпълнение на поръчката е 500 календарни дни.**

**Важно: Ако участник предложи срок за изпълнение, по- дълъг от посочения, то той ще бъде отстранен от участие в процедурата.**

На етап участие, в своето Техническо предложение, участниците предлагат срок за изпълнение за пълното изпълнение на предмета на поръчката. Предложението следва да бъде представено под формата на линеен график, който трябва точно да отразява всяка от дейностите, последователността и продължителността им.

Всеки участник трябвада представи линеен график за изпълнение на поръчката, с точно показани Нвр. (норма време), Тр. (Трудоемкост) , Брой работници по операции и съответния код, съгласно националната класификация на длъжностите в страната, или еквивалентен.

В случай, че Участник не представи Линеен график, който не отговаря на горните изисквания, същият ще бъде отстранен от участие в процедурата.

**5. ОБОСОБЕНИ ПОЗИЦИИ:**

Настоящата обществена поръчка не е разделена на обособени позиции, тъй като предметът й е неделим и чрез разделянето й не може да бъде постигнато пълно изпълнение на планираните дейности и икономическа ефективност на инвестицията.

РАЗДЕЛ II. ИЗИСКВАНИЯ КЪМ ИЗПЪЛНЕНИЕТО

**1.** При изпълнение на проектните работи и СМР следва да се спазват изискванията на действащото законодателство.

**2.** СМР трябва да се изпълнят в съответствие с одобрения инвестиционен проект.

**3.** Всички строителни материали (продукти), които се влагат в строежа, трябва да са с оценено съответствие съгласно Наредба за съществените изисквания към строежите и оценяване съответствието на строителните продукти, приета с ПМС № 325 от 06.12.2006г. и/или да се посочат номерата на действащите стандарти с технически изисквания към продуктите – БДС; БДС EN, които въвеждат международни или европейски стандарти; БДС EN, които въвеждат хармонизирани европейски стандарти; Българско техническо одобрение и Европейско техническо одобрение. Всички строителни продукти трябва да са придружени с „Декларация за съответствие”.

4. Информация за задълженията, свързани с данъци и осигуровки, опазване на околната среда, закрила на заетостта и условията на труд:

Участниците могат да получат необходимата информация задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:

**Относно задълженията, свързани с данъци и осигуровки:**

Национална агенция по приходите:

* Информационен телефон на НАП - 0700 18 700;
* интернет адрес: http://www.nap.bg" www.nap.bg

**Относно задълженията, опазване на околната среда:**

Министерство на околната среда и водите:

* Информационен център на МОСВ; работи за посетители всеки работен ден от 14 до 17 ч.;
* 1000 София, ул. "У. Гладстон" № 67; Телефон: 02/ 940 6331;
* Интернет адрес: <http://www3.moew.government.bg/>

**Относно задълженията, закрила на заетостта и условията на труд:**

Министерство на труда и социалната политика:

* Интернет адрес: <http://www.mlsp.government.bg>
* София 1051, ул. Триадица №2
* Телефон: 8119 443

**Забележка: Навсякъде в техническата спецификация, приложенията или в други части на документацията за участие, където се съдържа посочване на конкретен модел, източник, процес, търговска марка, патент, тип, произход или производство да се чете и разбира „или еквивалент“.**

**Навсякъде в документацията за участие, където се съдържа посочване на регистър, документ за право на изпълнение на конкретна дейност или правно основание за извършване на конкретна дейност да се чете и разбира "аналогична/и, в зависимост от законодателството на държавата, в която чуждестранният участник е установен".**

**РАЗДЕЛ III. ИЗИСКВАНИЯ И ДОКАЗАТЕЛСТВА ЗА ИКОНОМИЧЕСКОТО И ФИНАНСОВОТО СЪСТОЯНИЕ И технически и професионални способности НА УЧАСТНИЦИТЕ В ОБщЕСТВЕНАТА ПОРЪЧКА. изисквания за годността (правоспособността) за упражняване на професионална дейност**

## III.1. Икономическо и финансово състояние:

**1.** Участниците следва да имат застраховка по чл.171 от ЗУТ, с покритие, съответстващо на обема и характера на поръчката или произтичащо от нормативен акт.

**1.1.** Участникът декларира в Единния европейски документ за обществени поръчки (ЕЕДОП) информация за обстоятелствата по отношение на валидна застраховка „Професионална отговорност“ като лице, изпълняващо строителна дейност.

**2.** Всеки участник трябва да е реализирал минимален общ оборот, изчислен на база годишните обороти в размер на 4 000 000 (четири милиона) лева, за последните три приключили финансови години, в зависимост от датата, на която участникът е създаден или е започнал дейността си.

**2.1.** Участникът декларира в Единния европейски документ за обществени поръчки (ЕЕДОП) информация за обстоятелствата по отношение на реализиран минимален общ оборот, изчислен на база годишните обороти.

**2.3. За доказване на икономическо и финансово състояние участниците представят един или няколко от следните документи:**

1. Удостоверения от банки;
2. Доказателства за наличие на застраховка „Професионална отговорност“ за посочената категория;
3. Годишните финансови отчети или техни съставни части, когато публикуването им се изисква;
4. Справка за общия оборот.

Когато по основателна причина участник не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.

## III.2. технически и професионални способности. ИЗИСКВАНИЯ И ДОКАЗАТЕЛСТВА:

**1. ИЗИСКВАНЕ:** Участникът трябва да е изпълнил дейност/и с предмет и обем, идентични или сходни с тези на поръчката, за последните 5 години от датата на подаване на офертата.

За сходни с предмета на настоящата поръчка се считат СМР на обект/и за реконструкция на водопроводи и пътна инфраструктура. Под обем следва да се разбира ново строителство и/или реконструкция, и/или рехабилитация на водопровод с минимална дължина *3 000 м.* и на пътна инфраструктура с дължина *1 километър.*

Изискването на възложителя може да бъде доказано с един или няколко обекта, като общият обем на СМР дейностите на обектите следва да покрива изискването на Възложителя.

**1.1. ДОКАЗВАНЕ:** участникът декларира в Единния европейски документ за обществени поръчки (ЕЕДОП) информация за обстоятелствата по отношение на строителството изпълнено през последните пет години, считано от датата на подаване на офертата, което е идентично или сходно с предмета на поръчката, изпълнено през последните пет години, считано от датата на подаване на офертата. Посочва се информацията, необходима да се установи съответствие с изискванията на възложителя.

Като доказателство за поставеното изискване участникът предоставя списък на строителството, идентично или сходно с предмета на поръчката, придружен с удостоверения за добро изпълнение, които съдържат стойността, датата, на която е приключило изпълнението, мястото вида и обема, както и дали е изпълнено в съответствие с нормативните изисквания, съгласно чл. 64, ал.1, т.1 от ЗОП.

**2. ИЗИСКВАНЕ:** Участникът трябва да разполага с необходимия брой технически лица и/или организации, включени или не в структурата му, включително такива, които отговарят за контрола на качеството, включително лицата, които ще изпълняват строителството, както следва:

* **Ключов експерт 1:** Ръководител на обекта – да притежава квалификация "строителен инженер", "инженер" или "архитект" или лице със средно образование с четиригодишен курс на обучение и придобита професионална квалификация в областите "Архитектура и строителство" и "Техника", съгласно чл. 163а от Закона за устройство на територията /или еквивалент/, с опит като ръководител минимум 5 обекта;
* **инженер – геодезист**: магистър по „Геодезия” или еквивалент; Минимум 5 години опит по специалността;
* **инженер „Пътно строителство”**: инженер със степен магистър със специалност „Транспортно строителство”, профил „Пътно строителство” или „Строителство на транспортни съоръжения” или еквивалент; Минимум 5 години опит по специалността;
* **инженер „ВиК”**: строителен инженер със степен магистър със специалност „ВиК” или еквивалент, Минимум 5 години опит по специалността.
* **инженер част „Конструктивна“,** специалност „Транспортно строителство“ или ПГС или еквивалент, със степен магистър или еквивалент; Минимум 5 години опит по специалността;
* **инженер-геолог** със степен магистър или еквивалент. Минимум 5 години опит по специалността;
* **строителен инженер – отговорник по качеството**, притежаващ познания и техническа компетентност в областта на контрол върху качеството на изпълнение на строителството; Минимум 3 години опит по специалността
* **инженер – координатор по безопасен труд**, отговарящ на изискванията по чл. 5 ал. 2 от Наредба №2 за минималните изисквания за здравословни и безопасни условия на труд при извършване на строителни и монтажни работи. Минимум 3 години опит по специалността;
* **1 бр. ключов експерт по „План за управление на строителните отпадъци“ -** висше образование, образователна степен “Магистър” в областта на строителното инженерство или еквивалент; Минимум 1 години опит по специалността;

За отговорника по качеството и координатора по безопасен труд е допустимо съвместяване на две позиции.

**2.1. ДОКАЗВАНЕ:** Участникът декларира в Единния европейски документ за обществени поръчки (ЕЕДОП) информация за обстоятелствата по отношение на инженерно-техническият персонал. Посочва информацията, необходима да се установи съответствието с изискванията на Възложителя.

За доказване на обстоятелствата участникът представя: списък на техническите лица, в който е посочена професионалната компетентност на лицата.

**3.** **ИЗИСКВАНЕ:** Участникът трябва да прилага система за управление на качеството ISO 9001 (или еквивалентна) с обхват, включващ строително-монтажни работи.

**3.1. ДОКАЗВАНЕ:** Участникът декларира в ЕЕДОП информация за обстоятелствата по отношение на внедрена система за управление на качеството EN ISO 9001 ( или еквивалент) с обхват включващ изпълнение на строително-монтажни работи с посочване на номер, дата на издаване, сертификационен орган и срок на валидност на сертификата.

Доказването на съответствието с изискването става с представяне на копие на валиден сертификат за внедрена система за управление на качеството EN ISO 9001 с обхват на сертификата, изпълнение на строително-монтажни работи.

Ако съответният документ по т.3.1 е на разположение в електронен формат, участниците следва да посочат уеб адрес, орган или служба, издаващи документа, както и точно позоваване на документа.

***Забележка:*** Сертификатът по т.3.1 трябва да е издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал.2 от Закона за националната акредитация на органи за оценяване на съответствието.

*Възложителят ще приеме еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството или за опазване на околната среда.*

**4.** Съгласно чл. 67, ал. 1 от ЗОП при подаване на оферта участникът декларира съответствие с критериите за подбор и липса на основания за отстраняване чрез представяне на ЕЕДОП. Документите, чрез които се доказва информацията, посочена в ЕЕДОП, могат да бъдат изисквани допълнително при условията на чл. 67, ал. 5 от ЗОП.

Съгласно чл. 67, ал. 6 от ЗОП преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

## III.3. изисквания за годността (правоспособността) за упражняване на професионална дейност:

**1.** Участникът трябва да е вписан в Централния регистър на Камарата на строителите за: „***II - ра категория*, *буква “б”***, съгласно чл. 137, ал. 1, т. 2, буква „б“ от ЗУТ и чл. 4, (2), т. 4 от Наредба № 1 за номенклатурата на видовете строежи *(oбн. ДВ, бр. 72 от 15 Август 2003г., изм. ДВ, бр. 23 от 22 Март 2011г., изм. и доп. ДВ, бр. 98 от 11 Декември 2012г.)* – *„разпределителни проводи, съоръжения и устройства към тях в областта на водоснабдяването, канализацията, електроснабдяването, топлоснабдяването, газоснабдяването и други дейности“* категория строеж, а за чуждестранни лица - в аналогични регистри съгласно законодателството на държавата членка, в която са установени.

**1.2. ДОКАЗВАНЕ:** Участникът декларира в Единния европейски документ за обществени поръчки (ЕЕДОП) информация за обстоятелствата по отношение на вписването си в ЦПРС или аналогичен регистър. За доказване на професионалната годност (правоспособността) за упражняване на професионална дейност участникът декларира в Единния европейски документ за обществени поръчки (ЕЕДОП) информация за обстоятелствата, съобразно националните база данни, в която се съдържат декларираните обстоятелства, или компетентните органи, които съгласно законодателството на държавата, в която участникът е установен са длъжни да предоставят информацията.

Документът, с който се доказва изискването е копие на Удостоверение за вписване в ЦПРС за изпълнение на строежи от категорията строеж, за съответната група и категория строеж. В случай, че участникът е чуждестранно лице той може да представи валиден еквивалентен документ или декларация или удостоверение, издадени от компетентен орган на държава - членка на Европейския съюз, или на друга държава - страна по Споразумението за Европейското икономическо пространство, доказващи вписването на участника в съответен регистър на тази държава, в случай, че възложителят се възползва от визираната в чл. 67, ал. 5 от ЗОП възможност. Преди сключване на договор за обществена поръчка и в съответствие с чл. 112, ал. 1, т.4 от ЗОП, чуждестранното лице следва да извърши регистрация и да представи документ за вписване в ЦПРС.

***Забележка:*** В случай на участие на обединение, което не е юридическо лице спазването на изискването се доказва от тези членове на обединението, които съобразно разпределението на участието на лицата при изпълнение на дейностите, предвидено в договора за създаване на обединението са ангажирани с изпълнението на строителството.

Когато участникът предвижда участие на подизпълнители изискването се доказва за тези подизпълнители, които съобразно вида и дела от поръчката, които са им възложени, ще изпълняват строителство.

Съгласно чл. 67, ал. 6 от ЗОП преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

## III.4. Използване на капацитета на трети лица и подизпълнители.

**4. Трети лица**

**4.1.** Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

**4.2.** По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

**4.3.** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

**4.4.** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**4.5.** Възложителят изисква от участника да замени посоченото от него трето лице, ако то не отговаря на някое от условията по т. 4.4.

**4.6.** Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 4.2-4.4.

**5. Подизпълнители:**

5.1 Участниците посочват в ЕЕДОП подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

5.2. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

5.3. Разплащанията по 5.2. се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

5.4. Към искането по т. 5.3. изпълнителят предоставя становище, от което да е видно дали оспорва плащанията или част от тях като недължими.

5.5. Възложителят има право да откаже плащане по т.5.3., когато искането за плащане е оспорено, до момента на отстраняване на причината за отказа.

5.6. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.

5.7. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

5.8. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

5.9. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия: 1. за новия подизпълнител не са налице основанията за отстраняване в процедурата; 2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

5.10. При замяна или включване на подизпълнител изпълнителят представя на възложителя всички документи, които доказват изпълнението на условията по т.5.9. заедно с копие на договора за подизпълнение или на допълнителното споразумение в тридневен срок от тяхното сключване.

6. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедура за възлагане на обществена поръчка едно физическо или юридическо лице може да участва само в едно обединение.

7.Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП

Раздел IV. крИТЕРИИ ЗА възлагане на поръчката

Обществената поръчка се възлага въз основа на „икономически най-изгодната оферта”.

Икономически най-изгодната оферта се определя въз основа на критерий за възлагане „оптимално съотношение качество/цена“ по чл. 70, ал. 2, т. 3 от ЗОП.

Класирането на офертите се извършва по низходящ ред на получената комплексна оценка, като на първо място се класира офертата с най-висока оценка. Участникът, класиран от комисията на първо място, се предлага за изпълнител на обществената поръчка.

Показатели, относителната им тежест и принцип на методиката за определяне на комплексната оценка на офертите:

• Критерий за оценка – „оптимално съотношение качество/цена”;

• Общата (комплексна) оценка за всяка оферта се определя, като сума от оценките по съответните показатели изразени в точки по следните формули:

**К комплексно = К1 + К2 + К3,** където:

**К1 - „Оценка по финансов показател“**

**К2 - „Срок за изпълнение”**

**К3 - Оценка по технически показатели**

Максималният общ брой точки (К комплексно), които участникът може да получи от заложените показатели е 100 т.

**II.1. К1 – „Оценка по финансов показател - 40 точки**

**Оценка по финансов показател „предлагана цена за изпълнение на СМР”, К1**- до 40 т.

Участникът, предложил най-ниската цена, получава 40 точки, а оценките на останалите участници се определят по формулата:

**K1** =

**II.2. K2- “Оценка по показател „срок за изпълнение на СМР”** - до 10 т.

Най - краткият срок за изпълнение получава най-висока оценка – 10 точки.

Оценките на останалите участници се определят по формулата:

**K2** =

**IІІ. Оценка по технически показатели К3** - до 50 т.

Подпоказателите за оценяване са:

III.1. “Технология и организация на изпълнението на поръчката” – до 20 т., съгласно критериите, посочени в тази документация;

III.2. Управление на риска – до 10 т., съгласно критериите, посочени в тази документация;

III.3. Организация на ръководството на проекта и строежа – до 20 т., съгласно критериите, посочени в тази документация;

**III.1** **Подпоказател “Технология и организация на изпълнението на поръчката” К3.1 – до 20 т.**

**Минимални изисквания към съдържанието на подпоказател “Технология и организация на изпълнението на поръчката”:**

Участникът трябва да представи предложените от него технологии за изпълнение на поръчката. Да опише последователността на изпълнение на отделните процеси и тяхната взаимообвързаност. От описанието да е видно, че ще бъдат спазени всички изисквания на Възложителя и нормативните актове. Всички работи и дейности да са обезпечени своевременно с човешки ресурс, механизация и доставка на материали.

Предложението трябва да включва всички части на проекта, предмет на обществената поръчка - технология на изпълнение, обвързана с декларираното оборудване, материали, механизация и човешки ресурс;

Скалата за оценка на подпоказателя е четиристепенна – 1, 5, 10 или 20 точки, в съответствие с качеството на представяне на офертата, съгласно изискванията на Възложителя. В таблиците по-долу са дадени пояснения за условията, при които дадена оферта получава оценка съответно 1, 5, 10 или 20 точки.

Офертите на участниците, които отговарят на изискванията на Възложителя, се подлагат на анализ и се оценяват по следните критерии:

|  |  |
| --- | --- |
| **Критерии** | **Оценка (точки)** |
| ***В предложението на участника са налице всяко едно от следните обстоятелства:***  - Демонстрираната последователност на отделните дейности и посочената взаимообвързаност между конкретните работи при изпълнение на поръчката спомагат за навременното и качествено постигане на целените резултати. Представени са конкретни аргументи как предложената организация и начин на работа гарантират качествено и в срок изпълнение на поръчката;  - Предложените организация, мобилизация и разпределение на използваните от участника ресурси (човешки ресурси и предвидените техника и механизация) гарантират навременното и качествено постигане на целените резултати.  - Определената продължителност за изпълнение на отделните дейности е реалистична – съответстваща на добрите строителни практики.  - Предложена е организация на работа с възможност за промени според нуждите на възложителя, съобразена с изискванията на обществената поръчка и която позволява да се реагира при възникване на непредвидени ситуации. | **20** |
| ***В предложението на участника са налице три от следните обстоятелства:***  - Демонстрираната последователност на отделните дейности и посочената взаимообвързаност между конкретните работи при изпълнение на поръчката спомагат за навременното и качествено постигане на целените резултати. Представени са конкретни аргументи как предложената организация и начин на работа гарантират качествено и в срок изпълнение на поръчката;  - Предложените организация, мобилизация и разпределение на използваните от участника ресурси (човешки ресурси и предвидените техника и механизация) гарантират навременното и качествено постигане на целените резултати.  - Определената продължителност за изпълнение на отделните дейности е реалистична – съответстваща на добрите проектантски и строителни практики.  - Предложена е организация на работа с възможност за промени според нуждите на възложителя, съобразена с изискванията на обществената поръчка и която позволява да се реагира при възникване на непредвидени ситуации. | **10** |
| ***В предложението на участника са налице две от следните обстоятелства:***  - Демонстрираната последователност на отделните дейности и посочената взаимообвързаност между конкретните работи при изпълнение на поръчката спомагат за навременното и качествено постигане на целените резултати. Представени са конкретни аргументи как предложената организация и начин на работа гарантират качествено и в срок изпълнение на поръчката;  - Предложените организация, мобилизация и разпределение на използваните от участника ресурси (човешки ресурси и предвидените техника и механизация) гарантират навременното и качествено постигане на целените резултати.  - Определената продължителност за изпълнение на отделните дейности е реалистична – съответстваща на добрите проектантски и строителни практики.  - Предложена е организация на работа с възможност за промени според нуждите на възложителя, съобразена с изискванията на обществената поръчка и която позволява да се реагира при възникване на непредвидени ситуации. | **5** |
| ***В предложението на участника е налице едно от следните обстоятелства:***  - Демонстрираната последователност на отделните дейности и посочената взаимообвързаност между конкретните работи при изпълнение на поръчката спомагат за навременното и качествено постигане на целените резултати. Представени са конкретни аргументи как предложената организация и начин на работа гарантират качествено и в срок изпълнение на поръчката;  - Предложените организация, мобилизация и разпределение на използваните от участника ресурси (човешки ресурси и предвидените техника и механизация) гарантират навременното и качествено постигане на целените резултати.  - Определената продължителност за изпълнение на отделните дейности е реалистична – съответстваща на добрите проектантски и строителни практики.  - Предложена е организация на работа с възможност за промени според нуждите на възложителя, съобразена с изискванията на обществената поръчка и която позволява да се реагира при възникване на непредвидени ситуации. | **1** |

В случай, че Участник не представи предложения по Подпоказател “Технология и организация на изпълнението на поръчката”, както и ако същите не съдържат някои от посочените по-горе дейности, както и предложенията, които не отговарят на техническата спецификация, не са съобразени с действащото законодателство, съществуващите технически изисквания и стандарти и/или ако липсва този елемент или една или повече от минимално изискуемите характеристики, същият ще бъде отстранен.

**III.2 Управление на риска К3.2 – до 10 т.**

**Минимални изисквания към съдържанието на подпоказател „Управление на риска”:**

В предложението относно „Управление на риска” всеки участник следва да анализира, оцени и предложи мерки за управление на идентифицираните от Възложителя рискове, които е възможно да настъпят при изпълнение на обществената поръчка,

Идентифицирани от Възложителя рискове с висока степен на възможност за поява са:

- Времеви рискове (забава при стартиране на работите, изоставане от графика, закъснение за окончателно приключване).

**-** Липса/недостатъчно съдействие/координация между Възложител, Консултант и/или други участници в строителството, включително неизпълнение на договорни задължения.

**-** Трудности при изпълнението на проектантските и строителните дейности, включително непълни и неточни изходни данни, откриване на неидентифицирани подземни комуникации, необходимост от изпълнение на допълнителни проектни дейности, неблагоприятни климатични условия.

- Безопасност на работа и на строителната площадка;

Скалата за оценка на подпоказателя е тристепенна – 3, 6 или 10 точки, в съответствие с качеството на представяне на офертата, съгласно изискванията на Възложителя. В таблиците по-долу са дадени пояснения за условията, при които дадена оферта получава оценка съответно 3, 6 или 10 точки.

**Офертите на участниците, които отговарят на изискванията на Възложителя към съдържанието на подпоказателя** „Управление на риска“, се оценяват по следните критерии:

|  |  |
| --- | --- |
| **Критерии** | **Оценка (точки)** |
| В техническото предложение е обърнато внимание на всеки един от идентифицираните от възложителя рискове и е в сила всяко едно от следните обстоятелства:  - Участникът е отчел всички възможни аспекти на проявление, области и сфери на влияние, оценил е вероятността за настъпване за всеки от описаните рискове и е оценил и предвидил степента на въздействието му върху изпълнението на договора за всяка от дейностите;  - Предложени са ефективни контролни дейности, като всеки един от разгледаните рискове е съпроводен с предложени от участника конкретни мерки за недопускане/предотвратяване настъпването му, и съответно конкретни адекватни\* дейности по отстраняване и управление на последиците от настъпилият риск;  - Предлаганите мерки, организация и предвидени ресурси от участника гарантират изцяло недопускане и/или ефективно\*\* предотвратяване и преодоляване на някой от идентифицираните рискове, респ. последиците от настъпването му. | 10 |
| В техническото предложение е обърнато внимание на всеки един от идентифицираните от възложителя рискове и са в сила две от следните обстоятелства:  - Участникът е отчел всички възможни аспекти на проявление, области и сфери на влияние, оценил е вероятността за настъпване за всеки от описаните рискове и е оценил и предвидил степента на въздействието му върху изпълнението на договора за всяка от дейностите;  - Предложени са ефективни контролни дейности, като всеки един от разгледаните рискове е съпроводен с предложени от участника конкретни мерки за недопускане/предотвратяване настъпването му, и съответно конкретни адекватни\* дейности по отстраняване и управление на последиците от настъпилият риск;  - Предлаганите мерки, организация и предвидени ресурси от участника гарантират изцяло недопускане и/или ефективно\*\* предотвратяване и преодоляване на някой от идентифицираните рискове, респ. последиците от настъпването му. | 6 |
| В техническото предложение е обърнато внимание на всеки един от идентифицираните от възложителя рискове и е в сила едно от следните обстоятелства:  - Участникът е отчел всички възможни аспекти на проявление, области и сфери на влияние, оценил е вероятността за настъпване за всеки от описаните рискове и е оценил и предвидил степента на въздействието му върху изпълнението на договора за всяка от дейностите;  - Предложени са ефективни контролни дейности, като всеки един от разгледаните рискове е съпроводен с предложени от участника конкретни мерки за недопускане/предотвратяване настъпването му, и съответно конкретни адекватни\* дейности по отстраняване и управление на последиците от настъпилият риск;  - Предлаганите мерки, организация и предвидени ресурси от участника гарантират изцяло недопускане и/или ефективно\*\* предотвратяване и преодоляване на някой от идентифицираните рискове, респ. последиците от настъпването му. | 3 |

В случай, че Участник не представи предложение по Подпоказател „Управление на риска“, както и ако същото не отговаря на минималните изисквания към съдържанието му и/или ако липсва този елемент или една или повече от минимално изискуемите характеристики, същият ще бъде отстранен.

*\* „Адекватно” – предложение, отчитащо спецификата на настоящата обществена поръчка, както и такова, което напълно съответства на конкретния елемент от предмета на поръчката, за който се отнася;*

*\*\*„Ефективно“ – предложение, което е относимо към конкретната ситуация (в случая към идентифицираният риск) и допринася за целеният от възложителя резултат.*

**III.3 Организация на ръководството на обекта К3.3 – до 20 т.**

**Минимални изисквания към съдържанието на подпоказател „Организация на ръководството на проекта и строежа”:**

Участникът трябва да представи ясна организационна схема на персонала, да обозначи ключовия персонал и да конкретизира неговите отговорности и пълномощия.

Организационната схема трябва ясно да показва взаимовръзката и допирните точки между:

- Възложител, Изпълнител (Проектант и Строител) и Консултант;

- персонала на обекта и централния офис;

- партньорите в Обединението /при наличие на Обединение/.

Скалата за оценка на подпоказателя е двустепенна – 10 или 20 точки в съответствие с качеството на представяне на офертата, съгласно изискванията на Възложителя. В таблиците по-долу са дадени пояснения за условията, при които дадена оферта получава оценка съответно 10 или 20 точки.

**Офертите на участниците, които отговарят на изискванията на Възложителя към съдържанието на подпоказателя** „**Организация на ръководството на проекта и строежа**“, се оценяват по следните критерии:

|  |  |
| --- | --- |
| **Критерии** | **Оценка (точки)** |
| - Представена е организационна схема на персонала, показваща организационната структура за управление на работите. Обозначен е ключовият персонал. Kонкретизирани са неговите отговорности и пълномощия.  - Показана е взаимовръзката между участниците в строителството, персонала на обекта и централния офис, партньорите в Обединението /при наличие на Обединение/.  - Представеното разпределение на дейностите и отговорностите между всички предлагани от участника членове на ключовия персонал обхваща всички етапи от изпълнението на поръчката и гарантира нейното навременно изпълнение и с необходимата степен на съответствие на изпълнените видове работи и влаганите материали с проекта, нормативните актове, технологията и изискванията на възложителя; | 20 |
| - Представена е организационна схема на персонала, показваща организационната структура за управление на работите. Обозначен е ключовият персонал. Kонкретизирани са неговите отговорности и пълномощия.  - Показана е взаимовръзката между участниците в строителството, персонала на обекта и централния офис, партньорите в Обединението /при наличие на Обединение/. | 10 |

В случай, че Участник не представи предложение по Подпоказател „Организация на ръководството на проекта и строежа “, както и ако същото не отговаря на минималните изисквания към съдържанието му и/или ако липсва този елемент или една или повече от минимално изискуемите характеристики, същият ще бъде отстранен.

**Раздел V. ОБСТОЯТЕЛСТВА, НАЛИЧИЕТО НА КОИТО Е ОСНОВАНИЕ ЗА ОТСТРАНЯВАНЕ НА УЧАСТНИЦИТЕ**

**1.** За участниците в процедурата следва да не са на лице основанията по чл.54, ал.1, т.1,т. 2, т.3, т. 4, т.5, т.6 и т.7 от ЗОП и чл.55, ал.1, т.1 и т.4 от ЗОП.

2. Липсата на обстоятелства, свързани с националните основания за отстраняване се декларира в ЕЕДОП в полето „Прилагат ли се специфичните национални основания за изключване“. Отговор „не“ се отнася за всички обстоятелства. При отговор „да“ лицето трябва да посочи конкретното обстоятелство, както и евентуално предприетите мерки за надеждност. Национални основания за отстраняване, които участникът декларира, са:

- осъждания за престъпления по чл. 194 – 208, чл. 213а – 217, чл. 219 – 252 и чл. 254а – 255а и чл. 256 - 260 НК (чл. 54, ал. 1, т. 1 от ЗОП);

- нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);

- нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);

- наличие на свързаност по смисъла на пар. 2, т. 44 от ДР на ЗОП между кандидати/ участници в конкретна процедура (чл. 107, т. 4 от ЗОП);

- наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

- обстоятелства по чл. 69 от Закона за противодействие на корупцията и за отнемане на незаконно придобитото имущество.

**РАЗДЕЛ V1. ОБЩИ ИЗИСКВАНИЯ КЪМ УЧАСТНИЦИТЕ**

**1.** В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява дейностите, предмет на поръчката, съгласно законодателството на държавата, в която е установено.

**2.** Възложителят не поставя каквито и да е изисквания относно правната форма под която Обединението ще участва в процедурата за възлагане на поръчката.

**3.** Когато Участникът е обединение, което не е регистрирано като самостоятелно юридическо лице, се представя учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка: 1. правата и задълженията на участниците в обединението; 2. дейностите, които ще изпълнява всеки член на обединението и 3. уговаряне на солидарна отговорност между участниците в обединението.

**4.** Когато участникът е обединение, което не е юридическо лице, следва да бъде определен и посочен партньор/и, който/които да представлява/т обединението за целите на настоящата обществена поръчка.

**5.** В случай, че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши данъчна регистрация и регистрация по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка.

**6. Подизпълнители**

6.1 Участниците посочват в ЕЕДОП подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

6.2. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

6.3. Разплащанията по 6.2. се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

6.4. Към искането по т. 6.3. изпълнителят предоставя становище, от което да е видно дали оспорва плащанията или част от тях като недължими.

6.5. Възложителят има право да откаже плащане по т.6.3., когато искането за плащане е оспорено, до момента на отстраняване на причината за отказа.

6.6. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.

6.7. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

6.8. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

6.9. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия: 1. за новия подизпълнител не са налице основанията за отстраняване в процедурата; 2. Новият изпълнител отговаря на поставените критерии за подбор;

6.10. При замяна или включване на подизпълнител изпълнителят представя на възложителя всички документи, които доказват изпълнението на условията по т.6.9. заедно с копие на договора за подизпълнение или на допълнителното споразумение в тридневен срок от тяхното сключване.

7. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедура за възлагане на обществена поръчка едно физическо или юридическо лице може да участва само в едно обединение.

8.Свързани лица по смисъла на §2, т.45 от доп. разпоредби на ЗОП не могат да бъдат самостоятелни участници в една и съща процедура.

9.Основанията по чл.54, ал.1, т.1, т.2 и т. 7 от ЗОП се отнасят за:

а/. лицата, които представляват участника;

б/. лицата, които са членове на управителни и надзорни органи на участника;

в/. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата.

10. Участникът следва да декларира в част III., буква „Г“ от Единния европейски документ за обществени поръчки (ЕЕДОП) липсата на национални основания за отстраняване.

**РАЗДЕЛ V.2. Съдържание на офертите и изисквания**

**1. Офертата включва:**

**1.1.** опис на съдържанието;

**1.2**. техническо предложение, съдържащо:

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката, в съответствие с техническите спецификации и изискванията на възложителя изготвено по образец. Предложението съдържа декларация за съгласие с клаузите на приложения проект на договор и декларация за срока на валидност на офертата и декларация, че при изготвянето й са спазени задълженията, свързани с данъци и осигуровки, опазване на околната среда, закрила на заетостта и условията на труд.

**1.3.** ЕЕДОП: Участникът декларира липсата на основанията за отстраняване чрез представяне на единен европейски документ за обществени поръчки (ЕЕДОП). Когато участникът е обединение, което не е юридическо лице се представя ЕЕДОП за всеки от участниците в обединението.

В изпълнение на чл. 67, ал. 4 от Закона за обществените поръчки, считано от 01.04.2018 г. Единният европейски документ за обществени поръчки /ЕЕДОП/ се предоставя в електронен вид по образец, утвърден с акт на Европейската комисия. Участниците задължително предоставят ЕЕДОП в електронен вид, като той трябва да бъде цифрово подписан и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.

**1.4.** документи за доказване на предприетите мерки за надеждност, когато е приложимо;

**1.5.** Когато участникът е обединение, което не е юридическо лице, се представя копие от документ (учредителния акт, споразумение и/или друг приложим документ), от който да е видно правното основание за създаване на обединението, както и следната информация във връзка с конкретната обществена поръчка: 1. правата и задълженията на участниците в обединението; 2. дейностите, които ще изпълнява всеки член на обединението; 3. уговаряне на солидарна отговорност между членовете на обединението. В документа за създаване на обединение се определя партньор/и, който/които да представлява/т обединението за целите на обществената поръчка;

**1.6.** Ценово предложение по образец КСС на хартия и на диск, със записан файл във формат XLS или еквивалентен.

При несъответствие между цифрова и изписана с думи цена ще се взема предвид изписаната с думи.

В цената на договора се включват всички разходи, свързани с качественото изпълнение на поръчката в описания вид и обхват.

***Забележка:*** *При липса на представен/и на хартиен носител "Предлагани ценови параметри" или на част/и от него участникът ще бъде отстранен. При несъответствие в представената информация на хартия и на диск, за вярна и истинска ще се счита само информацията, представена на хартия, като информацията на диск служи само за целите на изчисляване на параметрите и няма да се приема като волеизявление на участника.*

***\*Забележка: При подготовка на своите оферти и попълване на ЕЕДОП участниците следва да се придържат към изискванията, поставени в ЗОП, Документацията за участие, обявлението за обществената поръчка, а при необходимост могат да следват инструкциите за попълване на стандартния образец, приети от Европейската комисия и Регламент за изпълнение (ЕС) 2016/7 на Комисията от 5 януари 2016 година за установяване на стандартния образец за единния европейски документ за обществени поръчки, достъпни на електронен адрес:*** [***http://eur-lex.europa.eu/legal-content/BG/TXT/?uri=CELEX%3A32016R0007***](http://eur-lex.europa.eu/legal-content/BG/TXT/?uri=CELEX%3A32016R0007)

**Раздел VI. УКАЗАНИЯ КЪМ ЗАИНТЕРЕСОВАНИТЕ ЛИЦА И УЧАСТНИЦИТЕ В ПРОЦЕДУРАТА**

1. Документите, свързани с участието в процедурата, се представят от участника или от **упълномощен** от него представител лично или чрез пощенска или друга куриерска услуга с препоръчана пратка с обратна разписка, всеки работен ден от 09:00 до 17:00 ч. в деловодството на адреса на Възложителя – Община Елин Пелин, Софийска област, гр.Елин Пелин, пл. Независимост № 1.

2. Документите, свързани с участието в процедурата, се представят от участника в запечатана непрозрачна опаковка, върху която се посочва: наименованието на участника, включително участниците в обединението, когато е приложимо; адрес за кореспонденция, телефон и по възможност факс и електронен адрес; наименованието на поръчката и обособената позиция, за която се подават документи.

3. Опаковката включва опис на представените документи, самите документи, **както и отделен запечатан непрозрачен плик с надпис "Предлагани ценови параметри",**  който съдържа ценовото предложение на участника.

4. Документите се представят на български език или в превод, в оригинал или заверено копие с текст „Вярно с оригинала“, подпис и печат на представляващия участника.

5. Не се приемат оферти, които са представени след изтичане на крайния срок за получаване или в незапечатана или скъсана опаковка.

6. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Заявленията за участие или офертите на лицата от списъка се завеждат в регистъра, като не се допуска приемане на заявления за участие или оферти от лица, които не са включени в списъка. Получените заявления за участие или офертите се предават на председателя на комисията за което се съставя протокол с данните. Протоколът се подписва от предаващото лице и от председателя на комисията.

Раздел VII. гаранциИ ЗА ИЗПЪЛНЕНИЕ НА ДОГОВОРА и

обезпечения

**1. Гаранция за изпълнение** на договора за обществена поръчка е в размер на пет на сто (5%) от стойността на договора за обществената поръчка без ДДС. Задължение за представяне на гаранция за изпълнение възниква само за участника, определен за изпълнител на обществената поръчка.

**2.1.** Гаранциите се предоставят в една от следните форми:

2.1.1. парична сума;

2.2.2. банкова гаранция;

2.2.3. застраховка, която обезпечава изпълнението чрез покритие на отговорността на изпълнителя.

**2.3.** Гаранцията по т.2.1.1 и т.2.2.2 може да се предостави от името на изпълнителя за сметка на трето лице - гарант.

**2.4.** Участникът, определен за изпълнител, избира сам формата на гаранцията за изпълнение.

**2.5.** Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**2.6.** Условията за задържане и освобождаване на гаранцията за изпълнение са указани в Договора за изпълнение на обществената поръчка между Възложителя и Изпълнителя.

**2.7.** При представяне на гаранцията във вид на платежно нареждане - паричната сума се внася по сметката на Възложителя:

**ОБЩИНА ЕЛИН ПЕЛИН,**

**БАНКА „ОБЩИНСКА БАНКА“**

**IBAN: BG29 SOMB 9130 3358 3285 00;**

**BIC: SOMB BG SF.**

**В нареждането за плащане следва да бъде записан текста: "Гаранция за изпълнение на ОП с предмет ……………“**

**2.8.** Когато участникът избере гаранцията за изпълнение да бъде банкова гаранция, тогава това трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка.

**2.9.** Когато участникът, определен за изпълнител, избере да представи гаранция за изпълнение под формата на застраховка, която обезпечава изпълнението чрез покритие на отговорността на изпълнителя по договора, то застраховката следва да отговаря на следните изисквания:

- застраховката трябва да бъде сключена за конкретния договор и в полза на община Елин Пелин;

- застрахователната премия трябва да е платима еднократно;

**2.10.** Възложителят ще освободи гаранцията за изпълнение, без да дължи лихви за периода, през който средствата законно са престояли при него.

**3.** Възложителят сключва писмен договор с избрания за изпълнител участник по реда и при условията на чл.112 от Закона на обществени поръчки. При подписване на договора участникът, избран за изпълнител е длъжен да представи документи в съответствие с чл. 112 ал. 1 от ЗОП.

**РАЗДЕЛ VIII. ДРУГИ УКАЗАНИЯ**

**1.** За въпроси, свързани с провеждането на процедурата и подготовката на офертите от участниците, които не са разгледани в документацията, се прилагат разпоредбите на Закона за обществените поръчки и други относими нормативни актове.

**2.** Възложителят предоставя неограничен, пълен, безплатен и пряк достъп чрез електронни средства до документацията за обществената поръчка.

**РАЗДЕЛ ix. образци на документи**

***OБРАЗЕЦ***

...................................................................................................................................................

*( наименование на участника )*

**ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА**

*„Рехабилитация на външното водоснабдяване на с. Гара Елин Пелин и с. Нови Хан“*

Долуподписаният/ата .................................................................................................

*(трите имена)*

в качеството си на ........................... в/на .................................................., ЕИК (БУЛСТАТ)........................, със седалище и адрес на управление .............................................................................., участник в процедура за възлагане на обществена поръчка с предмет: *„Рехабилитация на външното водоснабдяване на с. Гара Елин Пелин и с. Нови Хан“*

**УВАЖАЕМИ ДАМИ И ГОСПОДА,**

С настоящото представяме нашето техническо предложение за изпълнение на обществената поръчка по обявената от Вас процедура.

Изпълнението на строително-монтажните работи ще бъде изцяло съобразено с националните и европейски норми и добри практики в строителството.

Всички строителни материали (продукти), които ще се влагат в строежа на етап изпълнение трябва да съответстват на изискванията на Наредба № РД-02-20-1 от 05 февруари 2015г. за условията и реда за влагане на строителните продукти в строежите на Република България.

Предлагаме следните условия за изпълнение, които подлежат на оценка, съгласно избраната от възложителя методика:

1. Технология и организация на изпълнението на поръчката:

…………………………………………………………………………………………………..

…………………………………………………………………………………………………..

…………………………………………………………………………………………………..

2. Управление на риска:

…………………………………………………………………………………………………..

…………………………………………………………………………………………………..

…………………………………………………………………………………………………..

3. Организация на ръководството на строежа:

…………………………………………………………………………………………………..

…………………………………………………………………………………………………..

…………………………………………………………………………………………………..

**3.** Предлагаме **срок за изпълнение на обществената поръчка ………………………. календарни дни.**

**4.** Предлагаме **следните гаранционни** **срокове** за изпълнените строително-монтажни дейности ………………………………………… /в години/.

***Забележка: Предложението за гаранционни срокове трябва да бъде в съответствие с Наредба №2 от 31.ЮЛИ.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.***

**5.** Декларирам, че съм запознат със съдържанието на проекта на договора и приемам клаузите в него.

**6.** Декларирам, че срокът на валидност на офертата е 6 месеца включително, считано от датата определена за краен срок за получаване на оферти.

**7.** Декларирам, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд.

При несъответствие на посочените в тази оферта числа в изписването им с думи и с цифри, обвързващо за нас е предложението, посочено с думи.

**Приложения**:

1. Линеен график за изпълнение на СМР.
2. Други по преценка на участника.

|  |  |
| --- | --- |
| Дата | ............................/ ............................/ .................................................................................. |
| Име и фамилия | .......................................................................................................................................... |
| Подпис (и печат) | ........................................................................................................................................... |

***OБРАЗЕЦ***

...................................................................................................................................................

*( наименование на участника )*

**ЦЕНОВО ПРЕДЛОЖЕНИЕ**

*„Рехабилитация на външното водоснабдяване на с. Гара Елин Пелин и с. Нови Хан“*

Долуподписаният/ата .................................................................................................

*(трите имена)*

в качеството си на ........................... в/на .................................................., ЕИК (БУЛСТАТ)........................, със седалище и адрес на управление .............................................................................., участник в процедура за възлагане на обществена поръчка с предмет: *„Рехабилитация на външното водоснабдяване на с. Гара Елин Пелин и с. Нови Хан“*

**УВАЖАЕМИ ДАМИ И ГОСПОДА,**

**1. ПРЕДЛАГАНА ЦЕНА:**

|  |  |  |
| --- | --- | --- |
| **1.1** | **Цена за изпълнение на СМР** **без ДДС** | **……………………………….**  **/….словом/ лева** |
| **1.2.** | **Цена за изпълнение на СМР с ДДС** | **……………………………….**  **/….словом/ лева** |

**2.** **Декларираме, че при изчисляване на единичните си цени, сме използвали следните елементи на ценообразуване:**

- часова ставка …........ лв./час

- допълнителни разходи върху труда .................... %

- допълнителни разходи върху механизацията .................... %

- доставно-складови разходи .................... %

- печалба .................... %

**3.** Цената за изпълнение на договора е окончателна и не подлежи на увеличение, като посочената цена включва всички разходи по изпълнение на пълния обект на поръчката.

**4.** Плащането на Цената за изпълнение на договора се извършва при условията на договора за възлагане на обществена поръчка.

**5.** При условие, че бъдем избрани за Изпълнител на обществената поръчка, ние сме съгласни да представим гаранция за изпълнение на задълженията по договора в размер на **5%** от приетата договорна стойност без ДДС.

*ПРИЛОЖЕНИЕ:* КСС на хартия и на диск, със записан файл във формат XLS или еквивалентен.

|  |  |
| --- | --- |
| Дата | ............................/ ............................/ .................................................................................. |
| Име и фамилия | .......................................................................................................................................... |
| Подпис (и печат) | ........................................................................................................................................... |

**ПРОЕКТ НА ДОГОВОР**

Днес, \_\_\_\_\_\_ 2018 г. между:

**ОБЩИНА ЕЛИН ПЕЛИН, БУЛСТАТ/ЕИК: ………………..,** със седалище и адрес на управление: ………………………, представлявана от …………………. – **Кмет на Община Елин Пелин и ………………. – директор дирекция „ФСД“ към Община Елин Пелин от една страна, наричани по-долу ВЪЗЛОЖИТЕЛ от една страна,**

и от друга страна:

………………………………**,**ЕИК………………..**,** представлявано от ……………………..............................................…..**,** със седалище и адрес на управление …............................................…………, наричан за краткост „**ИЗПЪЛНИТЕЛ”,**

на основание чл. 112, ал.1 и 6 във връзка с чл. 18, ал. 1, т. 1от Закона за обществените поръчки и в изпълнение на Решение за класиране № СОА17-....………../ ……………2017 г., за процедура открита с Решение № .....................,Уникален номер в регистъра на АОП .......... се сключи настоящият договор за следното:

**І. ПРЕДМЕТ НА ДОГОВОРА**

**Чл.1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извърши **Рехабилитация на външното водоснабдяване на с. Гара Елин Пелин и с. Нови Хан.**

**II. ЦЕНИ И НАЧИНИ НА ПЛАЩАНЕ**

**Чл.2.** Общата стойност на договора е .............................. без ДДС или ............................. **/**словом /лв. с ДДС, съгласно ценовото предложение, неразделна част от договора и не подлежи на промяна за срока на изпълнение.

**Чл.3.** Разплащането на договорената дейност по чл. 1 се извършва както следва:

**Чл. 3.1. ВЪЗЛОЖИТЕЛЯТ** не превежда на **ИЗПЪЛНИТЕЛЯ** аванс за изпълнението на СМР.

**Чл.3.2.** Разплащането на извършените СМР се извършва по единични цени, съгласно предложението на **ИЗПЪЛНИТЕЛЯ**, въз основа на протокол за установяване на извършени СМР, съставен от **ИЗПЪЛНИТЕЛЯ** и проверен и съгласуван с **КОНСУЛТАНТА по чл. 166 от ЗУТ,** сметка 22 и фактура, в 30 /тридесет/ дневен срок.

**Чл.3.3. ВЪЗЛОЖИТЕЛЯТ** превежда на **ИЗПЪЛНИТЕЛЯ** междинни плащания, които не могат да надвишават 80% от стойността по чл. 2 при условията на чл.3.2,. Първото междинно плащане се извършва при достигане на изпълнен обем от дейности, равняващи се на минимум 10 % от стойността на СМР.

**Чл.3.4.** Окончателното разплащане се извършва при условията на чл.3.2. в 30 (тридесет) дневен срок след подписване на констативен акт за установяване годността за приемане на строежа.

**Чл.3.5.** Всички плащания по настоящия договор ще се извършват по банков път по следната банкова сметка на **ИЗПЪЛНИТЕЛЯ:**

Обслужваща банка: ……………………………

Банкова сметка: ……………………………….

Банков код: ……………………………………..

Титуляр на сметката: ……………………………..

В случай на промяна в банковата сметка **ИЗПЪЛНИТЕЛЯТ** е длъжен в тридневен срок да уведоми **ВЪЗЛОЖИТЕЛЯ**.Ако в определения срок не е получено уведомление за промяната, то плащането се счита за надлежно извършено.

**Чл.4.** Посочените количества и видове СМР могат да претърпят промяна по време на строителството. За действително извършени и подлежащи на разплащане се считат само тези видове работи, които са отразени в акт за извършени СМР.

**Чл. 5.** Цените от ценовото предложение на **ИЗПЪЛНИТЕЛЯ** не могат да се променят за срока на договора, освен в случаите, изрично уговорени в този договор и в съответствие с разпоредбите на ЗОП.

**Чл.6.1.** Когато **ИЗПЪЛНИТЕЛЯТ** е сключил договор/договори за подизпълнение частта от поръчката, която се изпълнява от **ПОДИЗПЪЛНИТЕЛ,** може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на **ПОДИЗПЪЛНИТЕЛЯ.** \*

**Чл.6.2.** Разплащанията по чл. 6.1 се осъществяват въз основа на искане, отправено от **ПОДИЗПЪЛНИТЕЛЯ** до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15-дневен срок от получаването му.\*

**Чл.6.3.** Към искането по 6.2, **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими. \*

**Чл.6.4.** **ВЪЗЛОЖИТЕЛЯТ** има право да откаже плащане, когато искането за плащане е оспорено, до момента на отстраняване на причината за отказа.\*

1. **СРОК НА ДОГОВОРА**

**Чл. 7.1.** Договорът влиза в сила от регистрационния индекс в деловодната система на **ВЪЗЛОЖИТЕЛЯ** и е със срок на действие до изпълнение на всички поети от страните задължения по договора. Изпълнението на дейностите по договора започва след осигуряване на финансиране, за което **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ.**

**Чл.7.2 Срокът за изпълнение на дейностите по договора е съответно:**

**Чл.7.2.2**. За изпълнениена СМР ............ /словом .../ календарни дни, считано от датата на подписване на акт за откриване на строителна площадка.

**Чл.7.3. ВЪЗЛОЖИТЕЛЯТ**, чрез **КОНСУЛТАНТА по чл. 166 от ЗУТ** и **ИЗПЪЛНИТЕЛЯ**, съгласуват график за извършването на отделните видове СМР работи, със заложени срокове за изпълнение съобразно линейния график.

**Чл.7.3.1.** При спиране на строителството по нареждане на **ВЪЗЛОЖИТЕЛЯ** или на **КОНСУЛТАНТА по чл. 166 от ЗУТ**, или от страна на друг общински или държавен орган, имащ отношение към строителните дейности свързани с предмета на настоящия договор, по обективни причини, за които **ИЗПЪЛНИТЕЛЯТ** няма вина, срокът за изпълнение се удължава съответно с периода на спирането. Спирането на строителството се удостоверява с подписване на Акт образец 10, за установяване състоянието на строежа при спиране на строителството. Продължаването на строителството се удостоверява с подписване на Акт образец 11 за установяване състоянието на строежа и строително монтажните работи при продължаване на строителството. Във всички случаи сроковете за изпълнение на отделните дейности при спиране и продължаване на строителството трябва да са съобразени със сроковете на предложения от **ИЗПЪЛНИТЕЛЯ** линеен график за изпълнение на дейностите и да не надвишават рамките на срока по чл.7.2.

**Чл.7.3.2.** При неблагоприятни метеорологични условия, което настъпване е удостоверено с официална справка, издадена от Националния институт по метеорология и хидрология към БАН, срокът за изпълнение се удължава с посочения в справката период от време.

**Чл.7.3.3.** Забавянето на плащанията от страна на **ВЪЗЛОЖИТЕЛЯ** не е основание за спиране или забавяне на строително - монтажните работи от страна на **ИЗПЪЛНИТЕЛЯ.**

**IV. ПРАВА, ЗАДЪЛЖЕНИЯ И ОТГОВОРНОСТИ НА СТРАНИТЕ**

**Чл.8. ВЪЗЛОЖИТЕЛЯТ** се задължава:

1. Да осигури необходимите средства за финансиране на обекта.

**2.** Да осигури **КОНСУЛТАНТ по чл. 166 от ЗУТ** при откриване на строителната площадка и при извършване на СМР.

**3.** Да извършва разплащане в срок до 30 (тридесет) календарни дни от представяне на оформените разплащателни документи - акт образец 19 за извършени СМР и сметка 22. Да извършва разплащане на изпълнените дейности в сроковете и при условията на настоящия договор.

**4**. Да не заплаща некачествено извършените СМР.

**5.** Да иска наново да бъдат изпълнени СМР, които са извършени некачествено. Срокът за отстраняване на недостатъците се определя с предписание на **КОНСУЛТАНТА по чл. 166 от ЗУТ,** в съответния констативен Акт и се вписва в заповедната книга.

**6**. Да участва със свой представител при приемане на обекта.

**7**. Да уведомява **ИЗПЪЛНИТЕЛЯ** писмено в 5 (пет) дневен срок след установяване на появили се в гаранционния срок дефекти.

**Чл.9.** **ВЪЗЛОЖИТЕЛЯТ и КОНСУЛТАНТЪТ по чл. 166 от ЗУТ** имат право да проверяват изпълнението на този договор по всяко време, относно качеството на видовете работи, вложените материали и спазване правилата за безопасна работа по начин, незатрудняващ работата на **ИЗПЪЛНИТЕЛЯ.**

**Чл.10. ВЪЗЛОЖИТЕЛЯТ и КОНСУЛТАНТЪТ по чл. 166 от ЗУТ** имат право при констатиране на некачествено извършени работи, влагане на некачествени или нестандартни материали, да спират извършването на СМР до отстраняване на нарушението. Подмяната на същите и отстраняването на нарушенията са за сметка на **ИЗПЪЛНИТЕЛЯ.**

**Чл.11. ВЪЗЛОЖИТЕЛЯТ** не носи отговорност за действия или бездействия на **ИЗПЪЛНИТЕЛЯ**, в резултат на които възникнат:

1. Смърт или злополука, на което и да било физическо лице;
2. Загуба или нанесена вреда на каквото и да било имущество, вследствие изпълнение предмета на договора през времетраене на строителството.

**Чл. 12. ИЗПЪЛНИТЕЛЯТ** се задължава:

**1.** Да изпълни възложената задача качествено и в договореният срок по чл. 7.2.2., като организира, координира и извърши цялостния процес на строителство в съответствие с:

1. поетите ангажименти, съгласно предложението с приложенията към него, неразделна част от договора;
2. действащата нормативна уредба в Република България.

**2.** Да влага при изпълнението качествени материали, отговарящи на изискванията на Наредба № РД-02-20-1 от 05 февруари 2015г. за условията и реда за влагане на строителните продукти в строежите на Република България, за които да представя при поискване от **ВЪЗЛОЖИТЕЛЯ и КОНСУЛТАНТА по чл. 166 от ЗУТ** необходимите сертификати и декларации за съответствие.

**3.** При изпълнение предмета на договора **ИЗПЪЛНИТЕЛЯТ** се задължава да използва лицата, посочени в Списък на технически лица, ангажиран за изпълнението на обществената поръчка, неразделна част от настоящия договор.

**4.** Промяната на експерти от екипа на **ИЗПЪЛНИТЕЛЯ** се допуска само след предварително писмено съгласие на **ВЪЗЛОЖИТЕЛЯ** и при наличие на обективни причини за това (прекратяване на трудово правоотношение, придобиване на трайна нетрудоспособност, смърт и др.). Предложеният нов експерт трябва да притежава еквивалентни образование, квалификация и опит.

**5.** Да предоставя на **ВЪЗЛОЖИТЕЛЯ и КОНСУЛТАНТА по чл. 166 от ЗУТ** възможност да извършват контрол по изпълнението на работите на обекта.

**6**. Да изпълнява всички нареждания и заповеди по изпълнението на СМР, дадени от **ВЪЗЛОЖИТЕЛЯ и КОНСУЛТАНТА по чл. 166 от ЗУТ.**

**7.** Да извършва за своя сметка всички работи по отстраняването на виновно допуснати грешки, недостатъци и др., констатирани от **ВЪЗЛОЖИТЕЛЯ** на обекта, **КОНСУЛТАНТА по чл. 166 от ЗУТ** и приемателната комисия.

**8.** Да уведомява **КОНСУЛТАНТА по чл. 166 от ЗУТ** за извършени СМР, които подлежат на закриване и чието качество и количество не могат да бъдат установени по-късно. След съставяне на двустранен акт обр.12, **КОНСУЛТАНТЪТ по чл. 166 от ЗУТ** ще даде писмено разрешение за закриването им.

**9**. Да уведомява **КОНСУЛТАНТА по чл. 166 от ЗУТ, ПРОЕКТАНТА и ВЪЗЛОЖИТЕЛЯ** за възникването на непредвидени обективни обстоятелства, свързани с процеса на изпълнение на договора, както и при необходимост от промени в одобрения инвестиционен проект.

**10**. Да не изпълнява СМР извън договорените, в противен случай ще бъдат за негова сметка.

**11.** След изпълнението на договора да предаде на **ВЪЗЛОЖИТЕЛЯ** всички проекти, материали и документи, които са придобити, съставени или изготвени от него във връзка с дейностите в изпълнение на договора. **ИЗПЪЛНИТЕЛЯТ** може да задържи копия от тези документи и материали, но няма право да ги използва без изричното писмено съгласие на **ВЪЗЛОЖИТЕЛЯ.**

**12.** Да съставя, оформя и представя необходимите документи за разплащане, отчитащи извършените СМР (количествени сметки, акт за извършена СМР и фактури).

**13**. Да отчита и представя фактури за вложените материали за допълнително възникналите нови видове СМР по чл. 5.1.

**14**. При влагането на материали и елементи, предмет на архитектурното решение (настилки, елементи на градското обзавеждане, осветителни тела, решетки, капаци и др.) **ИЗПЪЛНИТЕЛЯТ** трябва да получи писмено предварително разрешение от **ВЪЗЛОЖИТЕЛЯ**, което се дава след представяне на мостри.

**15**. Да уведомява своевременно писмено **ВЪЗЛОЖИТЕЛЯ** винаги, когато съществува опасност от забавяне или нарушаване изпълнението на срока по чл.7.2.2.

**16**. Да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт;

**17.** Да предаде демонтираните елементи и съоръжения на **ВЪЗЛОЖИТЕЛЯ** по ред и в срок, определен от последния, към момента на демонтирането;

**18.** Преди приемателната комисия, **ИЗПЪЛНИТЕЛЯТ** да почисти и отстрани от обекта цялата своя механизация, излишните материали, отпадъци и различните видове временни работи.

**19.** Да охранява обекта за своя сметка, до предаването му на **ВЪЗЛОЖИТЕЛЯ.**

**20.** Да изготви екзекутивната документация при завършване на строежа.

**21**. Да изпълнява горепосочените и всички други задължения, установени в настоящия договор, с грижата на добър търговец.

**Чл.13. ИЗПЪЛНИТЕЛЯТ** се задължава да сключи и да поддържа надлежно по време на проектирането и изпълнението на строителните работи за своя сметка застраховка “професионална отговорност”**,** съгласно Наредбата за условията и реда за задължително застраховане в проектирането и строителството (Д.В. бр.17/2004г.).

**Чл.14.** **ИЗПЪЛНИТЕЛЯТ** няма право да се позове на незнание и/или непознаване на обекта, предмет на договора.

**Чл.15.** **ИЗПЪЛНИТЕЛЯТ** носи пълна отговорност за безопасното изпълнение на всички видове работи и дейности на обекта.

**Чл.16.** **ИЗПЪЛНИТЕЛЯТ** по време на изпълнението на СМР се задължава да не допуска повреди или разрушения на инженерната инфраструктура в и извън границите на обекта, при осъществяване на действия по изпълнение на договора, както и да не допуска замърсяване на улици и околната среда, да осигурява опазване на дърветата, тротоарите и площадките. В случай, че по своя вина **ИЗПЪЛНИТЕЛЯТ** причини щети по предходната алинея, то възстановяването им е за негова сметка. Санкциите при констатирани нарушения са за сметка на **ИЗПЪЛНИТЕЛЯ.**

**Чл.17**. Ако за изпълнението на договора се налага **ИЗПЪЛНИТЕЛЯТ** да ползва взривни, горивни и/или други опасни материали, представляващи заплаха за здравето и сигурността на населението, същият е длъжен да спазва стриктно действащите разпоредби в Република България.

**Чл.18.1. ИЗПЪЛНИТЕЛЯТ** се задължава в срок от три дни от сключването на договор за подизпълнение или на допълнително споразумение за замяна на посочен в офертата подизпълнител да изпрати копие на договора или на допълнителното споразумение на възложителя, съгласно чл. 75, ал. 2от ППЗОП, заедно с доказателства, че са изпълнени условията по чл. 66, ал. 2 и 11 ЗОП. \*

**18.2.** След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката*.\**

**18.3.** Замяна или включване на подизпълнител по време на изпълнение на договора за настоящата обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на

дейностите, които ще изпълнява, коригирани съобразно изпълнените до момента дейности. \*

**18.4.** Подизпълнителите нямат право да превъзлагат една или повече от дейностите, които са включени в предмета на договора за подизпълнение. \*

**18.5.** Независимо от възможността за използване на подизпълнители отговорността за изпълнение на договора за обществена поръчка е на изпълнителя. \*

**V. ГАРАНЦИОННИ СРОКОВЕ**

**Чл.19.1.** Гаранционните срокове за изпълнените СМР по видове работи са: **...............** съгласно Техническото предложение на участника, избран за Изпълнител.

**Чл.19.2.** Гаранционните срокове започват да текат от датата на подписване на акт за установяване годността за приемане на строежа.

**Чл.19.3.** Извършените работи по отстраняване на дефектите и/или недостатъците, появили се в гаранционния срок, са за сметка на **ИЗПЪЛНИТЕЛЯ**. За проявили се в рамките на гаранционния срок дефекти и/или недостатъци, се отправя писмена покана до **ИЗПЪЛНИТЕЛЯ** за съставяне на констативен протокол, в който се посочва срок за отстраняването на недостатъците/дефектите.

**Чл.19.4. ИЗПЪЛНИТЕЛЯТ** се задължава да отстрани за своя сметка, в посочения в протокола срок, появилите се недостатъци и/или дефекти. Приемането на съответните поправки се извършва с констативен протокол.

**Чл.19.5.**  В случай че **ИЗПЪЛНИТЕЛЯТ** не предприеме действия за отстраняване на дефектите и недостатъците, констатирани в гаранционния срок и/или не ги отстрани в съгласуван с **ВЪЗЛОЖИТЕЛЯ** срок, **ВЪЗЛОЖИТЕЛЯТ** може да възложи отстраняването им на трето лице, като **ИЗПЪЛНИТЕЛЯТ** дължи в троен размер стойността направените разходи по отстраняването. В този случай **ВЪЗЛОЖИТЕЛЯТ** има право да задържи изцяло или отчасти гаранцията за гаранционно поддържане. В тези случаи задълженията на **ИЗПЪЛНИТЕЛЯ** по чл. 19.1. остават.

**Чл.19.6.** Цялостното или частично усвояване на гаранцията за гаранционно поддържане не лишава **ВЪЗЛОЖИТЕЛЯ** от останалите права и средства за защита, с които разполага съгласно Договора и действащото законодателство.

**VI. УСЛОВИЯ ЗА ПРЕКРАТЯВАНЕ НА ДОГОВОРА**

**Чл.20.1.**  Настоящият договор се прекратява:

**1.** С изтичане на срока и изпълнение на всички задължения на страните по договора;

**2.** При настъпване на обективна невъзможност за изпълнение на договора за което обстоятелство засегнатата страна е длъжна да уведоми другата страна в срок до 10 дни от настъпване на невъзможността;

**3.** При прекратяване на юридическо лице – **ИЗПЪЛНИТЕЛ** по договора без правоприемство, по смисъла на законодателството на държавата, в която съответното лице е установено;

**4.** При условията на чл. 114 от Закона за обществените поръчки;

**5.** При условията на чл. 118 от Закона за обществените поръчки.

**Чл.20.2.**  Договорът може да бъде прекратен предсрочно:

**1.** по взаимно съгласие на страните, изразено в писмена форма;

**2.** когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ.**

**Чл.20.3. ВЪЗЛОЖИТЕЛЯТ** може да прекрати **без предизвестие договора и** при забавяне:

**1.** на строителството с повече от 30 (тридесет) календарни дни;

**2.** при условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

**Чл.20.4**. При прекратяване на договора при условията на чл.20.3, т.2, **ВЪЗЛОЖИТЕЛЯТ** не дължи нито връщане на гаранцията, нито заплащане на извършените работи, а получените плащания подлежат на незабавно възстановяване ведно със законната лихва;

**VII. НЕУСТОЙКИ И САНКЦИИ**

**Чл.21. ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**Чл.22.** Всички щети, понесени от **ВЪЗЛОЖИТЕЛЯ,** резултат на грешки, недостатъци и пропуски, както и в резултат от некачественото СМР и неспазване на сроковете, са за сметка на **ИЗПЪЛНИТЕЛЯ**.

**Чл.23.** Принеспазване на сроковете по чл.7.2.2 за СМР по вина на **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** неустойка в размер на 1 % от стойността по чл.2.2 без ДДС за всеки просрочен ден, но не повече от 20 % от същата стойност.

**Чл.24.** При некачествено изпълнение на поръчката от **ИЗПЪЛНИТЕЛЯ**, съдържащо отклонения от изискванията на **ВЪЗЛОЖИТЕЛЯ**, същият дължи неустойка в размер до 5% от стойността на договора по чл.2 без ДДС, както и отстраняване на всички некачествено извършени работи. Некачественото изпълнение се констатира с констативен протокол, съставен от длъжностни лица на **ВЪЗЛОЖИТЕЛЯ** и **КОНСУЛТАНТА по чл.166 от ЗУТ**, който се връчва на **ИЗПЪЛНИТЕЛЯ**.

**Чл.25**. При забавяне плащанията от страна на **ВЪЗЛОЖИТЕЛЯ,** същият дължи на **ИЗПЪЛНИТЕЛЯ** законната лихва.

**Чл. 26.** В случай, че **ИЗПЪЛНИТЕЛЯТ** наруши задължението си по чл. 31.3 от настоящия договор и за определен период **ВЪЗЛОЖИТЕЛЯТ** не е бил обезпечен съгласно клаузите на договора, **ИЗПЪЛНИТЕЛЯТ** дължи неустойка в размер на 0.5 % от гаранцията по чл. 31.1, съответно по чл.31.2, т. 2 за всеки просрочен ден, но не повече от 10% от същата.

**Чл.27**. Наложените глоби от държавните институции за установени нарушения са за сметка на виновната страна.

**Чл.28**. В случаите на неизпълнение на срока по чл.7.2.2 по вина на **ИЗПЪЛНИТЕЛЯ,** окончателното завършване на обекта се извършва по единичните цени, които са били в сила до изтичане на срока и не подлежат на актуализация.

**Чл.29**. При неотстраняване на появилите се дефекти в гаранционния срок от **ИЗПЪЛНИТЕЛЯ,** същият дължи на **ВЪЗЛОЖИТЕЛЯ** тройния размер на направените за отстраняването им разходи, както и претърпените вреди.

**Чл.30.** Преведените средства от **ВЪЗЛОЖИТЕЛЯ**, но неусвоени от **ИЗПЪЛНИТЕЛЯ**, както и натрупаните лихви, глоби и неустойки в изпълнение на настоящия договор, подлежат на възстановяване по следната сметка на **ВЪЗЛОЖИТЕЛЯ**:

IBAN: ………………………………………, BIC: …………, Банка: ………………………..

**VIII. ГАРАНЦИИ**

**Чл.31.1.** Гаранцията за изпълнение на настоящия договор в размер на............................. (......................................................................лева), представляваща 5 % от стойността на договора без ДДС е представена под формата на ………………………..

(Парична сума или банкова гаранция или Застраховка, която обезпечава изпълнението чрез покритие на отговорността на изпълнителя).

**Чл.31.2.** Гаранцията за изпълнение на Договора се освобождава, както следва: 100 % от стойността на гаранцията за изпълнение по чл.31.1. се освобождава в 30-дневен срок след подписване на констативен акт за установяване годността за приемане на строежа

**Чл.31.3. ИЗПЪЛНИТЕЛЯТ** поддържа валидна гаранцията за изпълнение в пълен размер за срока на изпълнение на поръчката, до подписване на акт за установяване годността за приемане на строежа в размера, посочен в чл.31.1.

**Чл.31.4.**  **ВЪЗЛОЖИТЕЛЯТ** освобождава гаранцията без да дължи лихви за периода, през който средствата са престояли законно при него.

**Чл.31.5.**  При претенции на трети засегнати лица към **ВЪЗЛОЖИТЕЛЯ** по повод понесени вреди, причинени от действия или бездействия на **ИЗПЪЛНИТЕЛЯ, ВЪЗЛОЖИТЕЛЯТ** има право да ползва гаранцията за добро изпълнение за удовлетворяването им или да я задържи до доказване на основателността им от компетентните органи.

**Чл.31.6.**  **ВЪЗЛОЖИТЕЛЯТ** задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.

**Чл.31.7.** Освобождаването на гаранцията за изпълнение не отменя задълженията на **ИЗПЪЛНИТЕЛЯ** по отстраняване на констатирани забележки в гаранционният срок, вследствие на некачествено изпълнени СМР. **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** за констатираните недостатъци.

**Чл.31.8.** Цялостното или частично усвояване на гаранцията за изпълнение не лишава **ВЪЗЛОЖИТЕЛЯ** от останалите права и средства за защита, с които разполага съгласно Договора и действащото законодателство.

**Чл.31.9.** При усвояване на суми от гаранцията за изпълнение, **ИЗПЪЛНИТЕЛЯТ** е длъжен да възстанови гаранцията до пълния й размер, в срок до 20 /двадесет/ календарни дни от получаването на писмено уведомление от **ВЪЗЛОЖИТЕЛЯ** за основанието и размера за усвояването на сумата. При забава **ИЗПЪЛНИТЕЛЯТ** дължи неустойка в размер на 200 лв. (двеста лева) за всеки просрочен ден. Ако забавата продължи повече от 30 дни това ще се счита за съществено неизпълнение на Договора и представлява основание за **ВЪЗЛОЖИТЕЛЯ** да прекрати Договора със 7-дневно предизвестие.

**Чл.31.10.** Ако по надлежен ред се установи, че **ВЪЗЛОЖИТЕЛЯ** неоснователно е усвоил суми от гаранцията за изпълнение, той дължи връщане на сумата заедно със законната лихва върху размера на усвоената сума.

**ІХ. Непреодолима сила**

**Чл. 32. 1.** Страните по настоящия договор не дължат обезщетение за претърпени вреди и пропуснати ползи, ако те са причинени в резултат на непреодолима сила.

**Чл. 32. 2.** „Непреодолима сила" по смисъла на чл. 306, ал. 2 от Търговския закон е непредвидено или непредотвратимо събитие от извънреден характер, възникнало след сключването на договора.

**Чл. 33. 1.** Страната, която не може да изпълни задължението си, поради непреодолима сила, е длъжна в тридневен срок от настъпването й да уведоми другата страна писмено в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

**Чл. 33. 2.** Ако страната, която е следвало да изпълни свое задължение по настоящия договор, е била в забава преди настъпване на непреодолима сила, тя не може да се позовава на непреодолима сила за периода на забава преди настъпването й.

**Чл. 34. 1.** Не е налице непреодолима сила, ако съответното събитие е следствие на неположена грижа от страна на **ИЗПЪЛНИТЕЛЯ** и при полагане на дължимата грижа то може да бъде преодоляно.

**Чл. 34. 2.** Не представлява "непреодолима сила" събитие, причинено по небрежност или чрез умишлено действие на страните или на техни представители и/или служители.

**Чл. 34. 3.** Докато трае непреодолимата сила, изпълнението на задълженията и свързаните с тях насрещни задължения се спира.

**Чл. 35.** При спиране на строителството вследствие на непреодолима сила предвидените срокове се увеличават със срока на спирането.

**Х. ОБЩИ РАЗПОРЕДБИ**

**Чл. 36.1** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на **ВЪЗЛОЖИТЕЛЯ** в същия обем, в който биха принадлежали на автора. **ИЗПЪЛНИТЕЛЯТ** декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**Чл. 36.2**. В случай че бъде установено с влязло в сила съдебно решение или в случай че **ВЪЗЛОЖИТЕЛЯТ** и/или **ИЗПЪЛНИТЕЛЯТ** установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, **ИЗПЪЛНИТЕЛЯТ** се задължава да направи възможно за **ВЪЗЛОЖИТЕЛЯ** използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**Чл. 36. 3**. **ВЪЗЛОЖИТЕЛЯТ** уведомява **ИЗПЪЛНИТЕЛЯ** за претенциите за нарушени авторски права от страна на трети лица в срок до 10 (*десет*) дни от узнаването им. В случай, че трети лица предявят основателни претенции, **ИЗПЪЛНИТЕЛЯТ** носи пълната отговорност и понася всички щети, произтичащи от това. **ВЪЗЛОЖИТЕЛЯТ** привлича **ИЗПЪЛНИТЕЛЯ** в евентуален спор за нарушено авторско право във връзка с изпълнението по Договора.

**Чл. 36.4**. **ИЗПЪЛНИТЕЛЯТ** заплаща на **ВЪЗЛОЖИТЕЛЯ** обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

**Чл.37.** Споровете по тълкуването и изпълнението на този договор се решават по взаимно съгласие, а при невъзможност за постигане на такова - по съдебен ред.

**Чл.38**. За неуредените в този договор въпроси се прилагат Закона за обществените поръчки, Закона за задълженията и договорите и други относими действащи нормативни актове.

**Чл.39.** Настоящият договор съдържа ………. страници и се състави в 2 (два) еднообразни екземпляра - един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от този договор са: Техническите спецификации на Възложителя, Техническо предложение, Ценово предложение на Изпълнителя и Гаранция за изпълнение на договора банкова/застраховка

Забележка: *Текстовете обозначени със \* са приложими в случай, че в офертата си участникът е посочил, че при изпълнението на обществената поръчка ще ползва подизпълнител/и.*

**ВЪЗЛОЖИТЕЛ: ИЗПЪЛНИТЕЛ:**